काणकोणः भारतीय जनता पार्टी काणकोण मंडळ आनी भाजपा कार्यकर्त्यांच्या श्रम आनी सहकार्यान बड्डें खोतीगांव हांगासरल्या कमलाकर गांवकार हांच्या कुटुंबा खातीर बांदिल्ल्या घराचो शुभारंभ शेनवारा 18वेर सांजवेळा 4 वरांचेर जातलो.
 भारतीय जनता पार्टीच्या कार्यकर्त्यांच्या कार्यशक्तीचो अद्भूत उपक्रम आशिल्ल्या ह्या सुवाळ्याक गोंय विधानसभेचे सभापती तशेंच काणकोणचे आमदार रमेश तवडकार, भाजपाचे राष्ट्रीय म्हणयारे संबीत पात्रा, प्रदेशाध्यक्ष सदानंद तानावडे, समाज कल्याण मंत्री सुभाष फळदेसाय तशेंच भाजपाचे संघटन मंत्री सतीश धोंड ह्या सुवाळ्याक हाजीर रावतले.
 ह्या सुवाळ्याक भाजपाच्या कार्यकर्त्यांनी आनी काणकोणच्या नागरिकांनी व्हड संख्येन हाजीर रावचें अशें आवाहन मंडळ अध्यक्ष विशाल देसाय हांणी केलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 